*A rendelet tervezet elfogadásához*

***minősített***  *többség szükséges a Mötv. 50. § alapján,*

*az előterjesztés* ***nyilvános ülésen tárgyalható****!*

*172. számú előterjesztés*

Bátaszék Város Önkormányzata Képviselő-testületének 2025. szeptember 24-én,

16.00 órakor megtartandó ülésére

*Az önkormányzat vagyonáról és a vagyongazdálkodás részletes szabályairól szóló önkormányzati rendelet módosítása*

|  |
| --- |
| **Előterjesztő:** dr. Bozsolik Róbert polgármester**Készítette:**  Kondriczné dr. Varga Erzsébet jegyző**Törvényességi ellenőrzést végezte:** Takaróné dr. Mihó Beatrix  aljegyző**Tárgyalja:**PG Bizottság: 2025. 09. 22. |

**Tisztelt Képviselő-testület!**

Az Önkormányzat vagyonáról és a vagyongazdálkodás részletes szabályairól szóló 9/2019. (III.27.) önkormányzati rendelet utolsó módosítása 2024. október 30-án történt. Az azóta eltelt időszakban az Önkormányzat vagyonában bekövetkezett változások miatt ismét szükséges a rendelet módosítása.

Jelen módosítás tartalmazza a 0789/1 hrsz-ú terület értékesítése érdekében annak forgalomképtelen vagyontárgyak közül a forgalomképes vagyontárgyak közé történő átsorolását, valamint az önkormányzati vagyonban időközben bekövetkezett változások vagyonrendeletben történő átvezetését.

A Képviselő-testület a 76/2024.(III.20.) önkormányzati határozatával döntött arról, hogy az Önkormányzat tulajdonát képező 0789 hrsz. ingatlan vonatkozásában felhatalmazza a város polgármesterét, hogy a területen található szőlő ültetvény telepítőjével (a továbbiakban: a földterületet használó) egyeztető tárgyalásokat folytasson az ingatlannal kapcsolatos esetleges vételi szándékáról. A 0789 hrsz-ú ingatlan Bátaszék Város Önkormányzatának vagyonrendeletében forgalomképtelen vagyontárgyként van nyilvántartva.

A földterületet használó az ingatlan egy részét – amelyet korábban szőlővel telepített be – kívánja megvásárolni. Nyilatkozott arról is, hogy az adás-vétellel kapcsolatos minden költséget vállal és az előzetes megállapodást is elfogadja.

A Képviselő-testület a 272/2024.(X.30.) számú határozatában döntött a terület értékesítéséről.

Elkészítésre került a megosztási vázrajz, a kialakított 0789/1 hrsz-ú ingatlan az Önkormányzat forgalomképtelen vagyontárgyát képezi.

A terület értékesítése érdekében az Önkormányzat vagyonrendeletében a 0789/1 hrsz-ú ingatlannak a forgalomképtelen vagyontárgyak közül a forgalomképes vagyontárgyak közé történő átsorolása szükséges.

Ennek megfelelően jelen módosítás 1. számú az önkormányzat forgalomképtelen törzsvagyonának tételes felsorolását tartalmazó mellékletéből a 2. számú az önkormányzat forgalomképes üzleti vagyonának tételes felsorolását tartalmazó mellékletbe történik az ingatlan áthelyezése, majd ezen módosítás ingatlan vagyonkataszter nyilvántartáson történő átvezetése.

A vagyonrendelet utolsó módosítása óta a Képviselő-testület döntéseinek megfelelően az alábbi helyrajzi számú ingatlanok értékesítésre kerültek, így az Önkormányzat forgalomképes üzleti vagyonából jelen módosítás keretében kivezetésre kerülnek:

Bátaszék 0240/ 13 hrsz. szántó

Bátaszék 0240/ 15 hrsz. legelő

Bátaszék 767/4 hrsz. közforgalom elől el nem zárt magánút

Bátaszék 0176/ 10 hrsz. szántó.

Hagyatéki eljárás keretében az Önkormányzat tulajdonában kerültek az alábbi ingatlanok, amelyeket jelen módosítás keretében a vagyonrendelet forgalomképes üzleti vagyonába felveszünk:

Bátaszék 323 hrsz . kivett lakóház, udvar

Bátaszék 324 hrsz. kivett lakóház

Bátaszék 325 hrsz. kivett beépítetlen terület

Az Önkormányzat forgalomképes törzsvagyonát képező 61/27 helyrajziszámú kivett beépítetlen terület művelési ágú ingatlan megosztásra került, a 61/37 helyrajziszámú kivett, árok művelési ágú és 61/38 helyrajziszámú kivett beépítetlen terület művelési ágú ingatlanokra. Ezt a változást is átvezetjük jelen módosítás keretében a vagyonrendeleten.

A fentiek szerint javasoljuk a tisztelt Képviselő-testületnek az előterjesztés mellékletét képező rendelet tervezet elfogadását.

**HATÁSVIZSGÁLAT**

**Társadalmi, gazdasági, költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége,** a nemzeti vagyonról szóló 2011. évi CXCVI. törvény 18. §-ában kapott felhatalmazás miatt szükséges a rendeletalkotás.

**A jogalkotás elmaradásának következményei:** elmaradása esetén a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Előzetes véleményeztetés:** valamennyi bizottság